ช่วงรอยต่อเพื่อให้การ
เริ่มต้นเข้าโรงเรียน
เป็นไปได้ด้วยดี

คำแนะนำเพื่อช่วยเหลือครอบครัวกรอก
คำชี้แจงเกี่ยวกับการเรียนรู้และการพัฒนา
ในช่วงรอยต่อระหว่างการเปลี่ยนโรงเรียน

## เหตุใดการเริ่มต้นเข้าโรงเรียนที่เป็นไปได้ด้วยดีจึงมีความสำคัญ?

การเริ่มต้นเข้าโรงเรียนที่เป็นไปได้ด้วยดีจะนำไปสู่ผลลัพธ์ในด้าน
การเรียนรู้และคุณภาพชีวิตที่ดีขึ้นสำหรับบุตรหลานของคุณ ซึ่งจะ

* ช่วยหลีกเลี่ยงการรบกวนต่าง ๆ ที่มีผลต่อการเรียนรู้
และพัฒนาการของพวกเขา
* ช่วยให้บุตรหลานของคุณรู้สึกปลอดภัย มีความมั่นใจ
และสร้างสัมพันธ์กับสิ่งรอบตัว
* ส่งเสริมความอดทน

## คำชี้แจงเกี่ยวกับการเรียนรู้และการพัฒนาในช่วงรอยต่อระหว่างการเปลี่ยนโรงเรียน คืออะไร?

คำชี้แจงเกี่ยวกับการเรียนรู้และการพัฒนาในช่วงรอยต่อระหว่าง
การเปลี่ยนโรงเรียน (หรือในอีกชื่อหนึ่ง คำชี้แจงเกี่ยวกับช่วง
รอยต่อ) เขียนขึ้นสำหรับเด็กทุกคนที่กำลังจะเปลี่ยนผ่านจาก
บริการเด็กปฐมวัยไปสู่โรงเรียน คำชี้แจงเกี่ยวกับช่วงรอยต่อนี้
ทำให้การแบ่งปันข้อมูลง่ายขึ้นระหว่างบริการ โรงเรียน และ
ครอบครัว

คำชี้แจงเกี่ยวกับช่วงรอยต่อสำหรับบุตรหลานของคุณจะประกอบ
ไปด้วย

* ชื่อ วันเดือนปีเกิด และรูปถ่ายของบุตรหลาน
* ชื่อและรายละเอียดการติดต่อของคุณ
* ชื่อและรายละเอียดการติดต่อของบริการเด็กปฐมวัยและ
ผู้เชี่ยวชาญด้านเด็กปฐมวัยท่านอื่นที่ให้การสนับสนุน
บุตรหลานของคุณ
* ข้อมูลเกี่ยวกับความสนใจ ทักษะ และความสามารถ
ของบุตรหลาน
* กลยุทธ์การสอนเพื่อสนับสนุนการเรียนรู้ของบุตรหลาน

ข้อมูลนี้จะช่วยให้คุณครูชั้นเตรียมประถมได้รู้จักกับบุตรหลานของ
คุณและวางแผนการเรียนรู้สำหรับพวกเขา คำชี้แจงเกี่ยวกับช่วง
รอยต่อนี้ ยังสามารถช่วยให้คุณเข้าใจ ให้การสนับสนุน และหารือ
เกี่ยวกับการเรียนรู้ของบุตรหลานในขณะที่พวกเขาเริ่มต้นเข้า
โรงเรียน

หากบุตรหลานของคุณจะใช้บริการดูแลนอกเวลาเรียน (Outside
School Hours Care - OSHC) บริการ OSHC จะได้รับสำเนา
คำชี้แจงเกี่ยวกับช่วงรอยต่อนี้ด้วยหนึ่งฉบับ

คำชี้แจงเกี่ยวกับช่วงรอยต่อของบุตรหลานจะช่วยในเรื่องดังนี้

* วางแผนด้านความสนใจของบุตรหลาน
* ช่วยเหลือการเปลี่ยนผ่านของบุตรหลานจากบริการ
เด็กปฐมวัยสู่โรงเรียนให้เป็นไปได้อย่างราบรื่น

## การสนับสนุนของคุณต่อคำชี้แจงเกี่ยวกับช่วงรอยต่อ

คุณสามารถช่วยการเริ่มต้นเข้าโรงเรียนของบุตรหลานให้เป็นไปได้
ด้วยดีโดยการมีส่วนร่วมกับคำชี้แจงเกี่ยวกับช่วงรอยต่อนี้

คำชี้แจงเกี่ยวกับช่วงรอยต่อมีส่วนต่าง ๆ สำหรับให้บุคคลต่าง ๆ
กรอก ได้แก่

**ส่วนที่ 1 และ 1.1** จะกรอกโดยนักการศึกษาเด็กปฐมวัยของ
บุตรหลาน

**ส่วนที่ 1.2** จะกรอกโดยนักการศึกษาเด็กปฐมวัยของบุตรหลาน
หากบุตรหลานของคุณมีภาวะพัฒนาการล่าช้าหรือทุพพลภาพ
ผู้เชี่ยวชาญเด็กปฐมวัยท่านอื่นซึ่งให้การสนับสนุนบุตรหลานของ
คุณอาจมีส่วนร่วมด้วย

**ส่วนที่ 2 หัวข้อเกี่ยวกับเด็ก** บุตรหลานของคุณจะเป็นผู้กรอก
โดยมีผู้ใหญ่ที่คุ้นเคยเช่นคุณหรือนักการศึกษาเด็กปฐมวัยเป็น
ผู้ช่วยกรอก

**ส่วนที่ 3 หัวข้อครอบครัว** เป็นส่วนที่คุณกรอกเอง ในคำชี้แจงนี้
จะมีการขอความคิดเห็นที่สำคัญของคุณเกี่ยวกับ

* ความสนใจของบุตรหลาน
* ความหวัง ความปรารถนา และเป้าหมายของคุณสำหรับ
บุตรหลานที่โรงเรียน

ข้อมูลนี้สามารถช่วยให้ครูของบุตรหลาน (และนักการศึกษา OSHC
หากมี) สื่อสารกับคุณและบุตรหลาน อีกทั้งให้การสนับสนุนการ
เรียนรู้และพัฒนาการของบุตรหลานด้วย

## จะเกิดอะไรขึ้นต่อไป?

ส่งคืนส่วนที่ 3 เมื่อคุณกรอกเสร็จแล้ว (และส่วนที่ 2 หากคุณเป็น
คนช่วยบุตรหลานกรอก) ไปให้กับนักการศึกษาเด็กปฐมวัยของ
บุตรหลาน

พวกเขาจะรวบรวมทุกส่วนของคำชี้แจงเกี่ยวกับรอยต่อนี้ และส่ง
สำเนาฉบับหนึ่งให้

* คุณ
* โรงเรียนบุตรหลานของคุณ
* บริการ OSHC ของบุตรหลาน หากพวกเขามีการ
ใช้บริการนี้

หากคุณยังไม่ได้เลือกโรงเรียน คุณจะได้รับสำเนาฉบับที่สองของ
คำชี้แจงเกี่ยวกับช่วงรอยต่อนี้ คุณสามารถส่งมอบสำเนาฉบับนี้
ให้กับทางโรงเรียนเมื่อคุณลงทะเบียนให้บุตรหลานของคุณ

หากคุณไม่ได้ส่งคืนส่วนที่ 3 นักการศึกษาเด็กปฐมวัยจะยังคงส่ง
ส่วนที่เหลือของคำชี้แจงเกี่ยวกับช่วงรอยต่อนี้ให้กับคุณ โรงเรียน
และบริการ OSHC ของบุตรหลานของคุณหากมีการใช้บริการนี้

การแบ่งปันข้อมูลในคำชี้แจงเกี่ยวกับช่วงรอยต่อจะช่วยให้เด็ก ๆ
เปลี่ยนผ่านช่วงรอยต่อนี้ไปได้อย่างสำเร็จ อย่างไรก็ตาม หากคุณ
ไม่ต้องการให้มีการแบ่งปันข้อมูลในคำชี้แจงเกี่ยวกับช่วงรอยต่อนี้
กับโรงเรียนของบุตรหลาน โปรดหารือกับนักการศึกษาเด็กปฐมวัย
ของบุตรหลานของคุณ

บางครั้งผู้เชี่ยวชาญด้านการศึกษาและการดูแลของรัฐวิกตอเรีย
จำเป็นต้องแบ่งปันข้อมูลเพื่อปกป้องความเป็นอยู่ที่ดีหรือความ
ปลอดภัยของบุตรหลาน บริการการศึกษาเด็กปฐมวัยของคุณอาจ
แบ่งปันข้อมูลเกี่ยวกับบุตรหลานและครอบครัวของคุณในกรณีที่
จำเป็นเพื่อเป็นการปฏิบัติตามหน้าที่ในการดูแล การต่อต้านการ
เลือกปฏิบัติ หน้าที่ด้านอาชีวอนามัยและความปลอดภัย อีกทั้ง
พันธะด้านสวัสดิภาพและความปลอดภัยของเด็ก สำหรับข้อมูล
เพิ่มเติม ไปที่ <https://www.vic.gov.au/information-sharing-schemes-and-the-maram-framework>

# สำหรับข้อมูลเพิ่มเติม

โปรดไปที่ [www.education.vic.gov.au/transitiontoschool](http://www.education.vic.gov.au/transitiontoschool)

ข้อมูลนี้มีจัดเตรียมไว้ให้ในหลายภาษา เชิญชมได้ที่
[www.education.vic.gov.au/transitiontoschool](http://www.education.vic.gov.au/transitiontoschool)